Аԥсуа боксиор Енвер Бзагәа абокс азы апрофессионалтә турнир далахәхоит
© Foto / Сырма АшубаЭнвер Бзагуа
© Foto / Сырма Ашуба
"Динамо боксинг промоушен" еиҿнакаауа абокс азы апрофессионалтә турнир мҩаԥысуеит Уфа, жьҭаара 11 рзы.
АҞӘА, жьҭаара 2 - Sputnik. Аԥсуа боксиор Енвер Бзагәа абокс азы апрофессионалтә турнир далахәхоит, абри атәы ааицҳауеит Аԥсны апрофессионалтә бокс Афедерациа ахада Алик Карди-оӷлы.
14 Хәажәкыра 2020, 10:08
25 шықәса зхыҵуа абоксиор дықәгылоит 79 кьыла иҟоу аспортсменцәа рыбжьара. Енвер Бзагәа изы ари аҩбатәи ареитингтә қәгылароуп, раԥхьатәи иқәгылара мҩаԥысит рашәара 2021 шықәсазы Москва, усҟан иара аиааира игеит.
"Аҽазҟаҵарақәа Аԥсны имҩаԥаагоит, ҽнак ҩынтә. Аҽазҟаҵарақәа ахыркәшарахь инеиуеит. Енвер игәабзиара дахашшаауам, ақәгылара дазыхиоуп. Дзеиндаҭло Камерунтәи абоксиор иакәхар алшоит", - иҳәеит Карди-оӷлы.
Азыҟаҵаҩ иажәақәа рыла, Бзагәа ареитингтә сиаҿы ахалара илшоит.
Енвер Бзагәа Ҭырқәтәылантәи Аԥсныҟа нхара иааз ҳџьынџьуаа дреиоуоуп. Аспорттә кариера уоуп ахы ахьакыз, абокс азы Ҭырқәтәыла еизгоу акоманда далахәын, апрофессионалбжатә қәгыларақәа мҩаԥигахьан.